**Postupy, opatrenia a odporúčania na prevenciu a zabránenie šíreniu ochorenia COVID-19 v ZSS Ďurďošík**

**(Krízový plán )**

**Uznesením vlády SR č. 169 z 27. marca 2020** je **od 28. marca 2020 rozšírený núdzový stav** podľa čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, **na uloženie pracovnej povinnosti na zabezpečenie výkonu zdravotnej starostlivosti v rozsahu ošetrovateľskej starostlivosti v pobytových zariadeniach sociálnych služieb, ktorými sú zariadenia pre seniorov, zariadenia opatrovateľskej služby, domovy sociálnych služieb, špecializované zariadenia, v zariadeniach sociálnoprávnej ochrany detí a sociálnej kurately, ktorými sú centrá pre deti a rodiny a rozšírenie zákazu uplatňovania práva na štrajk** niektorým pracovníkom vyhláseného uznesením vlády Slovenskej republiky č. 114 z 15. marca 2020.

**Núdzový stav sa vzťahuje na všetkých registrovaných poskytovateľov nasledovných druhov sociálnych služieb poskytovaných pobytovou formou**:

- zariadenie pre seniorov

- domov sociálnych služieb

- špecializované zariadenie

**Opatrenia určené subjektom hospodárskej mobilizácie (SHM) – ZSS ĎURĎOŠÍK, n.o.:**

V rámci vykonávania opatrenia hospodárskej mobilizácie podľa § 5 písm. r) zákona č. 179/2011 Z. z. subjekt hospodárskej mobilizácie **ZSS ĎURĎOŠÍK, n.o** zabezpečí, plnenia sociálneho zabezpečenia v rozsahu tak, aby sa zachovalo poskytovanie starostlivosti a odbornej pomoci,

a to pri dodržaní všetkých usmernení hlavného hygienika SR a následných pokynov a usmernení Ministerstva práce, sociálnych vecí a rodiny SR, a teda najmä:

**1) riešiť situáciu s výpadkami zamestnancov**

**2) zabezpečiť dodržiavanie všetkých preventívnych opatrení a výkon ošetrovateľských úkonov**

**3) plniť ochranné preventívne opatrenia a zabezpečovať ochranné pracovné pomôcky ako aj ochranné pomôcky pre prijímateľov sociálnej služby,**

**4) žiadať zabezpečenie ochranných pomôcok na príslušnom vyššom územnom celku.**

**1 RIEŠENIE SITUÁCIE S VÝPADKAMI ZAMESTNANCOV**

Povinnosťou SHM - ZSS Ďurďošík, n.o., je spracovať **plán riešenia krízovej situácie** v súvislosti s výskytom ochorenia Covid-19 u zamestnanca, alebo v prípade, že zamestnanci zariadenia majú nariadenú karanténu.

Nedostatok personálnych kapacít nahlási v štruktúre podľa druhu najnáročnejšej činnosti, ktorú vykonávajú, SHM - ZSS Ďurďošík, n.o., miestnemu príslušnému Okresnému úradu. Ten koordinuje a organizačne zabezpečuje dopĺňanie personálnych kapacít.

V čase zavedenia **núdzového stavu** je v ZSS Ďurďošík, n.o., možné uložiť pracovnú povinnosť na zabezpečenie výkonu zdravotnej starostlivosti v rozsahu ošetrovateľských úkonov a zakázať uplatňovanie práva na štrajk.

Pracovnou povinnosťou sa rozumie povinnosť zamestnanca zotrvať v zamestnaní a vykonávať prácu aj na inom ako dohodnutom mieste výkonu práce a dohodnutom druhu práce, ak zamestnávateľom je subjekt hospodárskej mobilizácie, a ak dotknuté pracovné miesto je pracovným miestom v organizačnej štruktúre subjektu hospodárskej mobilizácie v období krízovej situácie, a je to aj povinnosť fyzickej osoby plniť úlohy nevyhnutné na zvládnutie opatrení hospodárskej mobilizácie v období krízovej situácie.

**ZSS Ďurďošík, n.o. vytvára krízový tím pre zavádzanie a realizáciu postupov, opatrení a odporúčaní za účelom zabránenia vzniku a šírenia COVID – 19.**

**Krízový tím** sa skladá z nasledujúcich členov:

1. Z1 - koordinátor tímu (riaditeľka ZSS)

2. Z2 - zástupca koordinátora tímu (zástupkyňa riaditeľky ZSS)

3. Z3 - koordinátor ekonomicko-prevádzkového tímu (zástupkyňa riaditeľky ZSS)

4. Z4 - koordinátor sociálno-opatrovateľského tímu (sociálny pracovník)

5. Z5 – koordinátor stravovacej prevádzky (kuchárka)

**Širší podporný tím:**

1. Z6 - v prípade potreby zastupuje alebo nahrádza jednotlivého koordinátora

2. Z7 – v prípade potreby zastupuje alebo nahrádza jednotlivého koordinátora

3. Z8 – v prípade potreby zastupuje alebo nahrádza jednotlivého koordinátora

1. Krízový tím je prvotnou zložkou, ktorá riadi proces ochrany a prevencie v prevádzke ZSS Ďurďošík, n.o. a zároveň zavádza, monitoruje a kontroluje postupy, opatrenia a odporúčania za účelom zabránenia vzniku a šírenia COVID – 19 v prevádzke ZSS Ďurďošík, n.o.

2. Krízový tím sa stretáva denne v pracovných dňoch v priestoroch zariadenia pre potreby konzultovania a monitorovania aktuálneho stavu v zariadení.

3. V dňoch víkendu, počas voľných dní a v poobedňajších hodinách (po pracovnej dobe), v zariadení sú dostupné telefónne čísla jednotlivých členov krízového tímu alebo podporného tímu, ktorí sú kontaktovaní v prípade potreby.

4. Zo stretnutí raz týždenne sa vypracúvajú zápisy s uvedenými eventuálnymi konkrétnymi úlohami a uvádzania zodpovednej osoby na ich plnenie.

5. Krízový tím vedie riaditeľ zariadenia. V prípade jeho neprítomnosti jednotliví koordinátori zabezpečujú realizáciu schválených opatrení prostredníctvom širšieho tímu a zamestnancov, ktorí sú v priamej podriadenosti koordinátora.

**Vyčlenenie personálu/klientov**

**ZSS Ďurďošík, n.o., má zriadené označené izolačné izby pre PSS s potvrdeným ochorením Covid-19. S týmito PSS budú pracovať títo zamestnanci:**

1. Zodpovedná osoba

2. Opatrovateľky (4 zamestnanci, opatrovateľky)

**Zamestnanci starajúci sa o PSS s nepotvrdeným ochorením Covid -19:**

1. Zodpovedná osoba

2. Opatrovateľky (4 zamestnanci, opatrovateľky)

**V**  **prípade potreby budú k dispozícii riaditeľka zariadenia, zástupkyňa riaditeľky, sociálny pracovník, inštruktor sociálnej rehabilitácie a 3 opatrovateľky.**

**Povinnosti zamestnancov – dôležité informácie v oblasti diagnózy, liečby a ďalších opatrení v rámci prípadu:**

„*Personál plní ordinácie lekára, všetky zistené poznatky a vykonané činnosti zaznamenáva v dokumentácii PSS – TT,TK,P,D -najmenej 2x denne. V prípade zistenia odchýlky od normálnych hodnôt je nutné informovať lekára a dodržiavať jeho pokyny.“*

**2 ZABEZPEČENIE DODRŽIAVANIA VŠETKÝCH PREVENTÍVNYCH OPATRENÍ A VÝKONOV OŠETROVATEĽSKÝCH ÚKONOV**

Pri prijímaní klientov do zariadenia je dôležité, aby boli testovaní na Covid-19 s negatívnym výsledkom. Ďalšie opatrenia sa budú vykonávať v zmysle odporúčaní MPSVaR SR.

**Práva prijímateľov počas zavedenia núdzového stavu**

V čase zavedenia núdzového stavu je v ZSS Ďurďošík, n.o. možné v nevyhnutnom rozsahu a na nevyhnutný čas podľa závažnosti ohrozenia obmedziť základné práva a slobody prijímateľov a to:

* obmedziť nedotknuteľnosť osoby a jej súkromia evakuáciou na určené miesto v zariadení
* obmedziť slobodu pohybu a pobytu zákazom vychádzania v určenom čase a zákazom vstupu na postihnuté alebo bezprostredne ohrozené územie.
* plniť ochranné preventívne opatrenia a zabezpečovať ochranné pracovné pomôcky ako aj ochranné pomôcky pre prijímateľov sociálnej služby.

**Základné opatrenia**

1. Oboznámenie prijímateľov sociálnych služieb a všetkých zamestnancov s novovzniknutou situáciou spojenou s COVID-19. Tento postup sa realizuje prostredníctvom operatívnych stretnutí so zamestnancami zariadenia - osobné stretnutie koordinátora s klientmi, na stretnutí s klientmi v menších skupinách na pravidelných aktivitách vedených sociálnou pracovníčkou a zverejnením oznamov na viditeľnom mieste v zariadení (oznamovacia tabuľa v zariadení).

Zodpovední: sociálny pracovník, sestry, inštruktori sociálnej rehabilitácie

1. Obmedzenia a následný zákaz návštev v zariadení zo strany príbuzných a iných. Oznámenie je zverejnené pri vchodových dverí prevádzkach, na internetovej stránke organizácie.

Zodpovední: riaditeľka zariadenia.

1. Zabezpečenie prevádzky dostatkom dezinfekčných a hygienických prostriedkov pre potreby udržiavania a dezinfekcie priestorov zariadenia a prostriedkov na osobnú hygienu.

Zodpovední: riaditeľka zariadenia, zástupkyňa riaditeľky zariadenia

1. Zabezpečenie personálu a PSS ochrannými pomôckami (rúška, rukavice, a pod...)

Zodpovední: riaditeľka zariadenia

1. Každý zamestnanec je povinný informovať štatutára zariadenia o tom, že v

predchádzajúcich dvoch týždňoch nebol v zahraničí, ani nebol v kontakte s takou osobou a vo svojej domácnosti nemá príbuzného, ktorý sa v uvedenom období nachádzal na území mimo SR.

1. V prípade, že zamestnanec bol v zahraničí, alebo v jeho domácnosti je rodinný

člen, ktorý sa vracia z iného územia ako SR, je povinný dodržať dvojtýždňovú karanténu v domácom prostredí.

1. Pri nástupe do práce sa každému zamestnancovi meria telesná teplota sestrou, ktorá svojím podpisom (do tlačiva na to určeného) potvrdzuje správnosť nameranej hodnoty a následne meraný zamestnanec svojím podpisom potvrdí správnosť nameraných údajov.
2. ZSS Ďurďošík, n.o. má zoznam kvalifikovaných prevádzkových pracovníkov, ktorí v prípade potreby nahradia zamestnanca zariadenia, ktorý nie je v situácii schopný nastúpiť do služby.
3. V prípade karantény sú zamestnanci informovaní o potrebe zotrvať v práci do

odvolania.

10. ZSS Ďurďošík, n.o. má pripravené tzv. základné balíčky v prípade karantény.

ZSS Ďurďošík, n.o. vykonáva tieto preventívne a dezinfekčné opatrenia v súvislosti so zabránením šírenia Koronavírusu – COVID - 19:

• Zatvorenie od 13. 03. 2020 do odvolania.

• Meranie teploty zamestnancom – teplotu meria zamestnanec zamestnancovi, kde následne do záznamu o meraní teploty zamestnanca to zaeviduje a potvrdí svojim podpisom.

• Zákaz návštev od 11.03.2020. Zákaz vstupu cudzím osobám do zariadenia, t. j. sú zakázané akékoľvek návštevy.

• Zamestnanci musia povinne nosiť ochranné rúška, dbať na zvýšenú pozornosť pri umývaní rúk a dezinfekcii.

• Zvýšená pozornosť pri umývaní rúk, zvýšená dezinfekcia priestorov, používanie ochranných pracovných pomôcok v zariadení.

• Upratovačky vykonávajú dôkladnú dezinfekciu všetkých priestorov (kľučky, výťahy, madlá).

• Žiadosti o sociálne služby prijímame výlučne poštou alebo e-mailom.

• Komunikácia s rodinou a verejnosťou prebieha len telefonicky a elektronicky.

• Úhrady za služby sú možné iba bankovým prevodom.

• Zamestnanci preventívne čerpajú dovolenky, aby nedochádzalo k stretávaniu väčšieho počtu ľudí na jednom pracovisku a v jednej kancelárii.

• Každý zamestnanec je povinný oznámiť svojmu nadriadenému zhoršenie zdravotného stavu aj vtedy, ak bude mať iba mierne príznaky ochorenia.

• Každý deň personál priameho kontaktu s prijímateľom hlási na rannej porade zdravotný stav prijímateľov s ohľadom na respiračné ťažkosti.

• Sociálny pracovník pracuje na vlastnej psychologickej príprave pre prípad zvládania záťažovej situácie, aby vedel uplatniť vhodný prístup k prijímateľom aj zamestnancom, napríklad v prípade karantény zariadenia.

• Merať teplotu PSS

**Hygienické opatrenia:**

1. Dezinfekcia kľučiek.

2. Dezinfekcia madiel a všetkých dotykových plôch.

3. Dezinfekcia vypínačov.

4. Dezinfekcia stolíkov a postelí.

5. Dezinfekcia všetkých povrchov nábytku.

5. Dezinfekcia a dôkladné umývanie šálok a pohárov PSS.

6. Dezinfekcia podláh.

7.Germicídnymi žiaričmi systematicky sterilizovať všetky priestory, kde sa pohybujú klienti a personál.

Zariadenie je vybavené dezinfekčnými prostriedkami, rúškami a rukavicami, okuliarmi, overalmi a ochrannými štítmi.

**Organizačné opatrenia na úseku priamej starostlivosti o prijímateľa:**

• Meranie teploty – teplota PSS sa v zariadení meria denne a písomne sa zaznamenáva. V prípade zvýšenej teploty PSS izolujeme do izolačnej izby a kontaktujeme všeobecného lekára a riadime sa jeho pokynmi.

• V zariadení sú pohotovostné balíčky ochranných pomôcok, liekov a pod.

• Zoznam dôležitých telefónnych čísel sa nachádza na nástenke vo vyšetrovni.

• O zmene zdravotného stavu (eventuálne zvýšenia teploty) každého PSS informuje sestra – koordinátora a ten informuje riaditeľa zariadenia.

**Organizácia sociálnej starostlivosti:**

- komunikácia s PSS a ich rodinnými príslušníkmi / vytvoriť možnosť spojenia PSS s rodinou aj prostredníctvom telekomunikačných sietí /. Sociálni pracovníci pravidelne telefonicky alebo iným dostupným spôsobom informujú príbuzných a blízke osoby o tom, ako prebieha život v zariadení a ako sa majú prijímatelia sociálnych služieb.

- v rámci dňa zvýšia frekvenciu individuálnych rozhovorov s každým prijímateľom sociálnych služieb a stanovia si aj minimálny čas rozhovoru.

- napriek zvýšeným hygienickým opatreniam a krízovému stavu v zariadení, pokračujú bežné denné aktivity. Prostredníctvom denných aktivít predchádzame zhoršeniu duševného, ale aj fyzického zdravia prijímateľov sociálnych služieb.

- zvolenie optimálnej formy komunikácie s PSS,

- poskytovanie informácií a rád PSS /upokojovať PSS/,

- pomáhať prekonať náročnú situáciu,

- pobyt na čerstvom vzduch v areáli zariadenia tak, aby sa nevytvárali veľké skupiny prijímateľov sociálnych služieb,

- vzájomná spolupráca zamestnancov.

**V prípade podozrenia ochorenia COVID19 alebo už ochorenia PSS na COVID19 za predpokladu, že PSS je v zariadení je potrebné:**

• nahlásiť podozrenie ochorenia riaditeľke,

• sestra koordinuje ďalší postup s obvodným lekárom,

• riaditeľka oboznámi príslušný hygienický úrad o postupe alebo o potrebe testovania klienta na COVID 19

• izolovať nakazeného od zdravých klientov, a požiadať o test na COVID 19. Týmto, zabrániť šíreniu vírusu a požiadať nemocnicu o súčinnosť a transport nakazeného do ústavnej zdravotnej starostlivosti.

• Povolať personál (podľa zoznamu predchádzajúceho súhlasu zamestnancov), ktorý sa bude starať o týchto PSS, personál, je potrebné oddeliť od personálu, ktorý sa bude starať o zvyšných klientov. V dispozícii sú aj pracovníci, ktorí sú doma na home-office, a v prípade potreby sú prizvaní do služby.

• ošetrujúci personál musí používať OPP ( respirátor FFP2, respirátor FFP3, rukavice, chránič očí, ochranný odev...).

**Karanténne priestory v prípade výskytu COVID – 19 v zariadení**:

- využijeme izolačnú miestnosť pre PSS, pokiaľ obývajú obytnú jednotku dvaja a viac PSS. Pred dvere umiestnime uzatvárateľnú nádobu so zaťahovacím igelitovým vreckom a nádobu s dezinfekčnou tekutinou na ochranné okuliare. Izolačná miestnosť sa nachádza v priestoroch prvého podlažia, neďaleko od ošetrovne. Je vybavená 2 posteľami. Pri podozrení na ochorenie COVID-19 využijeme obytnú jednotku, ktorú obýva PSS s podozrením na koronavírus. Pred dvere umiestnime uzatvárateľnú nádobu so zaťahovacím igelitovým vreckom a dezinfekciu.

• Izolačné izby sú zreteľne označené.

• Za účelom oddychu zamestnancov, v prípade karantény, budú vyčlenené jednotlivé miestnosti (spoločenská miestnosť, denná miestnosť)

• Prísny zákaz pohybu klienta mimo izolačnú miestnosť;

• Všetky pomôcky, ktoré sú nutné k ošetrovaniu a opatrovaniu klienta napr. sledovanie vitálnych funkcií ( tlakomer, teplomer...), pomôcky súvisiace s jeho liečbou, ošetrovaním musia byť vyčlenené len na používanie u infikovaného pacienta, prednostné používanie jednorazových pomôcok na ošetrenie,

• Dezinfekcia použitých pomôcok a materiálu priamo na izbe klienta do určenej nádoby na infekčný materiál označený biologický odpad ,

• Osobné ochranné pomôcky (jednorazové rukavice, ochranné okuliare, alebo chránič očí, jednorazový ochranný oblek, alebo jednorazové oblečenie, v prípade, že plášť tak aj ochranná čiapka ochranná tvárová maska, respirátor FFP3) si personál oblieka ešte pred vstupom do izolačnej obytnej jednotky, pred odchodom z miestnosti sa osobné ochranné pracovné pomôcky po použití vyzliekajú a odkladajú do určenej vyčlenenej, označenej nádoby na infekčný odpad, ktorý sa nachádza pri vstupe do izolačnej miestnosti,

• po vyzlečení plášťa a rukavíc sa okamžite vykonáva hygienická dezinfekcia rúk, dávkovače s dezinfekčným alkoholovým roztokom,

• dôsledná ohnisková dezinfekcia (použiť germicídny žiarič, dezinfekčné prípravky s virucídnym účinkom) aj pomôcky na upratovanie sú neprenosné.

Poznámka: Zariadenie nie je kapacitné v situácii zabezpečovať dlhodobejšie karanténnu a preto je potrebné aby zariadenia ústavnej zdravotnej starostlivosti boli súčinné pre transport eventuálne chorých PSS do nemocníc na to určených. V súčasnosti každého PSS so zvýšenou teplotou izolujeme do izolačnej miestnosti a následne je hospitalizovaný.

V Ďurďošíku 18.3.2020 PhDr. Nadežda Repčíková

riaditeľka ZSS Ďurďošík, n. o.